KESÄTYÖ/TYÖLLISTÄMINEN 2020

Tohmajärven kunta tarjoaa vuosittain noin 20 paikkakuntalaiselle nuorelle kesätyömahdollisuuden kunnan eri toimialoilla. Lisäksi kunta maksaa työnantajille nuoren työllistämistukea tohmajärveläisen nuoren työllistämisestä. Tätä tukea työnantajat voivat hakea ympäri vuoden ja sitä myönnetään määrärahojen puitteissa.

TYÖNANTAJILLE MAKSETTAVAN TUEN EHDOT

* työpaikka yrityksessä, yhdistyksessä tai yksityisellä työnantajalla
* työntekijä on tohmajärveläinen nuori, 15-25 -vuotias
* tukea haettava etukäteen ennen työsuhteen alkua
* tuen määrä 50% palkkauskustannuksista, kuitenkin enintään 400 euroa/nuori
* nuori voi olla oman vanhemman yrityksessä työssä
* nuori saa tuen vain yhteen työpaikkaan/vuosi
* maksatushakemuksen liitteeksi kopio palkkalaskelmasta, jossa käy ilmi bruttopalkka sivukuluineen (maksatushakemus toimitetaan työnantajalle sen jälkeen, kun tukihakemus on hyväksytty)

Hakulomakkeita on saatavilla myös paperiversiona kunnanvirastotalolta. Hakemusten palautus joko sähköpostilla kesatyo@tohmajarvi.fi tai postitse osoitteeseen Tohmajärven kunta / Nuoren työllistäminen, Järnefeltintie 1, 82600 Tohmajärvi tai tuomalla kunnanvirastotalolle.

Lisätietoja: Sari Vesanen, 050 433 5802, sari.vesanen@tohmajarvi.fi